ai4bharat/Pralekha huggingface dataset:
మంత్రిమండలి
కాప్ 24, కాటోవైసి, పోలాండ్  విషయంలో భారత్ వైఖరికి సంబంధించి పూర్వపు తేదీతో అమలులోకి వచ్చే విధంగా కేబినెట్ ఆమోదం
ప్రధానమంత్రి శ్రీ నరేంద్ర మోదీ అధ్యక్షతన జరిగిన కేంద్ర కేబినెట్ సమావేశం , వాతావరణ మార్పులపై పోలండ్లోని కటోవిస్లో డిసెంబర్ 2 నుంచి 15 వరకు జరిగిన యునైటెడ్ నేషన్స్ ఫ్రేమ్వర్క్ కన్వెన్షన్కు సంబంధించి 24వ కాన్ఫరెన్స్ ఆఫ్ పార్టీస్కు సంబంధించిన సంప్రదింపుల విషయంలో భారత్ వైఖరికి సంబంధించి కేంద్ర కేబినెట్ పూర్వపు తేదీతో అమలులోకి వచ్చే విధంగా తన ఆమోదం తెలిపింది. 2018 నవంబర్ 28న ఇచ్చిన అనుమతికి కొనసాగింపుగా కేంద్ర కేబినెట్ ఈ ఆమోదం తెలిపింది.
ఈ సమావేశాలకు పర్యావరణం, అడవులు, వాతావరణ మార్పులకు సంబంధించి కేంద్ర మంత్రి డాక్టర్ హర్ష వర్ధన్ నాయకత్వంలో భారత ప్రతినిధి వర్గం హాజరైంది. 2020 తర్వాత పారిస్ ఒప్పందాన్ని అమలుకు సంబంధించిన విధి విధానాలను ఖరారు చేయడంపై ఈ సమావేశం ప్రధానంగా దృష్టి పెట్టింది.ఈ విషయంలో భారత దేశం వైఖరి, యు.ఎన్.ఎఫ్.సి.సి.సి విధానాలు, సూత్రాలకు అనుగుణంగా , పారిస్ ఒప్పందానికి ప్రత్యేకించి సమానత్వం, ఉమ్మడి అయితే విభిన్న బాధ్యతలు, సంబంధిత సామర్ధ్యాలకు అనుగుణంగా  ఉంది.
పారిస్ ఒప్పందానికి భారత దేశం తాను కట్టుబడి ఉన్నట్టు పునరుద్ఘాటించింది. కాప్ -24 సందర్భంగా తన నాయకత్వాన్ని ప్రస్ఫుటంగా ప్రదర్శించింది. పారిస్ ఒప్పందాన్ని పూర్తిస్థాయిలో అమలు చేయాలని , ఉమ్మడిగా ఇందుకు బాధ్యత తీసుకోవాలన్న విషయంలో ఐక్యత తీసుకువచ్చింది. పర్యావరణాన్ని పరిరక్షించాలన్న మన సంప్రదాయ విలువలకు అనుగుణంగా వాతావరణ మార్పులకు సంబంధించిన ముప్పును ఎదుర్కొనేందుకు ప్రధానమంత్రి శ్రీ నరేంద్ర మోదీ నాయకత్వంలో భారత ప్రభుత్వం పలు చర్యలు తీసుకుంది. ఈ చర్యలు, వాతావరణ మార్పుల విషయంలో కార్యాచరణకు సంబంధించి తన చిత్తశుద్దిని ప్రకటించుకున్నట్టయింది.పునరుత్పాదక ఇంధన వనరులకు సంబంధించి పలు చర్యలు చేపట్టడం జరిగింది. దీనివల్ల 74 జిడబ్ల్యుల స్థాపిత పునరుత్పాదక ఇంధన సామర్ధ్యాన్ని సాధించడం జరిగింది.ఇందులో 24 గిగా వాట్ల సౌర విద్యుత్ కూడా కలిసి ఉంది. ఇలా సౌర విద్యుత్ విషయంలో భారత్ ప్రపంచానికి నాయకత్వం వహిస్తోంది. అంతర్జాతీయ సౌర కూటమి, ఇంధన సామర్ధ్యానికి సంబంధించి తీసుకుంటున్న చర్యలు ఇందుకు తగిన ఉదాహరణలుగా చెప్పుకోవచ్చు.
(అయితే, వర్థమాన దేశాలు తీసుకుంటున్న చర్యలకు నిరంతరాయ మద్దతు అవసరం . అలాగే వీటిని సక్రమంగా అమలు చేసేందుకు అభివృద్ధఙ చెందిన దేశాల నుంచి తగిన ఆర్థిక వనరులు , సామర్ధ్యాల నిర్మాణం, సాంకేతిక మద్దతు అవసరం.ఇప్పుడు చేపట్టిన మార్గదర్శకాలు అభివృద్ధి చెందుతున్న దేశాల కార్యక్రమాల అమలుకు తగిన వెసులుబాటు కల్పించడంతోపాటు వాతావరణ ఆర్థిక వనరులకు సంబంధించి అభివృద్ధి చెందిన దేశౄలు సవివరమైన సమాచారం విషయంలో స్పష్టత నివ్వవలసి ఉంటుంది. 2020 తర్వాత నూతన సమష్ఠి ఆర్థిక లక్ష్యాల సాధనకు 100 బిలియన్ డాలర్లతో నూతన చొరవకు శ్రీకారం చుట్టాలని సంబంధిత పార్టీలు అంగీకారానికి వచ్చాయి.
మొత్తంమీద, భారత దేశపు దీర్ఘకాలిక ప్రయోజనాలు పరిరక్షింపబడ్డాయి. అయితే ఇండియా, గ్లోబల్ స్టాక్ టేక్  నిర్ణయానికి సంబంధించి అమెరికాకు గల అభిప్రాయాల విషయంలో భారత్ తనకు కొన్ని అభిప్రాయాలున్నాయని అమెరికాకు తెలిపింది.. పారిస్ ఒప్పందం ప్రకారం గ్లోబల్ స్టాక్ టేక్ ముఖ్యమైనది. ఇది జిఎస్టి ప్రాసెస్లో ముఖ్యమైదని . పారిస్ ఒప్పందం ప్రకారం ఇది పేదలు, అణగారిన వర్గాల సమస్యలను పరిగణనలోకి తీసుకోవాలని కోరుతున్నది.
రక్షణ మంత్రిత్వ శాఖ
ఇండియన్ నేవీ క్విజ్ - సెయిల్ బియాండ్ హారిజాన్
జాతీయ, అంతర్జాతీయ స్థాయిలో రెండు రౌండ్లలో ఇండియన్ నేవీ రెండవ ఎడిషన్ క్విజ్ నిర్వహణ
జాతీయ స్థాయిలో జరిగే పోటీలో దేశం నలుమూలల నుంచి 10,000కు పైగా పాఠశాలలు పాల్గొనే అవకాశం - గేట్ వే ఆఫ్ ఇండియా వద్ద ఫైనల్స్
ఇంటర్నేషనల్ రౌండ్ లో పాల్గోనున్న జీ- 20  దేశాల ఆహ్వానితులు - ఇండియా గేట్ వద్ద ఫైనల్స్ నిర్వహణ
వివరాలు theindiannavyquiz.in
జీ-20 సెక్రటేరియట్, భారత నౌకాదళం , నేవీ వెల్ఫేర్ అండ్ వెల్నెస్ అసోసియేషన్  సహకారంతో నిర్వహిస్తున్న ఇండియన్ నేవీ క్విజ్ 'G20 THINQ ' రెండో ఎడిషన్ ను భారత నౌకాదళం ప్రారంభించింది. వివిధ ప్రాంతాలు, భౌగోళిక ప్రాంతాలకు చెందిన యువతను ఏకతాటిపైకి తెచ్చి, 'వసుదైక కుటుంబం ' - ప్రపంచమే ఒకే కుటుంబం స్ఫూర్తితో శాశ్వత స్నేహాలు ఏర్పడాలి అన్న లక్ష్యంతో జాతీయ, అంతర్జాతీయ క్విజ్ పోటీగా ఈ క్విజ్ ను రూపొందించారు. 9 నుంచి 12వ తరగతి వరకు చదివే పాఠశాల విద్యార్థులకు, తత్సమాన విద్యార్థులకు ఒక ప్రత్యేకమైన, మరుపురాని అనుభవాన్ని అందిస్తుంది.
గత ఏడాది దేశవ్యాప్తంగా 6425 పాఠశాలలు పాల్గొన్న THINQ -22 అద్భుత విజయం సాధించింది. దీనిని స్ఫూర్తిగా తీసుకొని ఈ ఏడాది అంతర్జాతీయ స్థాయిలో నిర్వహించాలని భారత నౌకా దళం నిర్ణయించింది. ఒకే భూమి, ఒకే కుటుంబం, ఒకే భవిష్యత్తు స్ఫూర్తితో పనిచేయాలని జీ--20 దేశాలకు ప్రధానమంత్రి శ్రీ నరేంద్ర మోదీ ఇచ్చిన పిలుపుకు అనుగుణంగా నౌకాదళం క్విజ్ రూపొందింది. జాతీయ వారసత్వ, సంస్కృతి, విలువల ప్రతిబింబించే విధంగా క్యిజ్ నిర్వహణకు ఏర్పాట్లు జరుగుతున్నాయి.
జీ- 20 THINQ రెండు స్థాయిల్లో జరుగుతుంది. నేషనల్ రౌండ్,ఇంటర్నేషనల్ రౌండ్ పోటీలు నిర్వహిస్తారు. నేషనల్ రౌండ్ లో దేశం వివిధ ప్రాంతాలకు చెందిన 10,000కు పైగా పాఠశాలలు పాల్గొంటాయని అంచనా. 2023 నవంబర్ 16న ముంబైలో జరిగే సెమీ ఫైనల్స్ జరుగుతుంది. సెమీ ఫైనల్ లో పాల్గొనడానికి పదహారు పాఠశాలలను ఎంపిక చేస్తారు. 2023 నవంబర్ 18న ప్రఖ్యాత గేట్వే ఆఫ్ ఇండియా వద్ద ఫైనల్ లో మొదటి 8 స్థానాల్లో నిలిచిన జట్లు జాతీయ కిరీటం కోసం పోటీ పడతాయి. అంతర్జాతీయ రౌండ్ లో పాల్గొనడానికి ఇద్దరు ప్రధాన విద్యార్థులు , ఒక స్టాండ్ బై తో కూడిన భారత జట్టును జ్యూరీ ఎంపిక చేస్తుంది. సెమీ ఫైనల్ చేరే మొత్తం పదహారు జట్ల సభ్యులు నావల్ డాక్ యార్డ్ ను సందర్శిస్తారు. యుద్ధ నౌకలు, జలాంతర్గాముల్లో పనిచేస్తున్న నౌక దళ సిబ్బందితో వీరు మాట్లాడుతారు.
ఇంటర్నేషనల్ రౌండ్ లో జీ-20  దేశాలకు చెందిన ఆహ్వానితులు పాల్గొంటారు, ప్రతి దేశం తొమ్మిది నుండి పన్నెండో తరగతి వరకు లేదా తత్సమానమైన తరగతికి చెందిన ఇద్దరు విద్యార్థుల బృందాన్ని నామినేట్ చేస్తుంది. అంతర్జాతీయ ప్రమాణాలకు అనుగుణంగా ఇంగ్లీష్ లో క్విజ్ నిర్వహిస్తారు. 2023 నవంబర్ 22న ప్రఖ్యాత ఇండియా గేట్ వద్ద జరిగే అంతర్జాతీయ ఫైనల్స్ లో భారత జట్టుతో పాటు పాల్గొనడానికి పదకొండు అంతర్జాతీయ జట్లను పాల్గొనడానికి ఎంపిక చేస్తారు
సాంస్కృతిక అవగాహన, సుహృద్భావం పెంపొందించడానికి అనేక కార్యక్రమాలు నిర్వహించాలని నౌకా దళం నిర్ణయించింది. పోటీల్లో పాల్గొనేవారు మధురమైన జ్ఞాపకాలు , కొత్త, శాశ్వత స్నేహాలతో తిరిగి వెళ్తారని నౌకాదళం హామీ ఇస్తోంది.
నేషనల్ రౌండ్ కోసం పాఠశాల రిజిస్ట్రేషన్లు ప్రస్తుతం ప్రారంభమయ్యాయి. ఇప్పటికే వెయ్యికి పైగా పాఠశాలలు పోటీల్లో పాల్గొనడానికి రిజిస్టర్ అయ్యాయి. అన్ని పాఠశాలలు ఈ ప్రత్యేకమైన పోటీలో పాల్గొనాలని, ఉత్తమ విద్యార్థులను పోటీకి పంపాలని నౌకా దళం కోరింది.
మరిన్ని వివరాలు, రిజిస్ట్రేషన్ కోసం అధికారిక G20 THINQ వెబ్ సైట్ 'theindiannavyquiz.in'ను సందర్శించండి.
ఆలస్యం చేయకండి ! రిజిస్ట్రేషన్లు 31 జూలై 20 23 తో ముగుస్తాయి. సరిహద్దులకు అతీతంగా జరుగుతున్నక్విజ్ లో పాల్గొని విజయవంతం చేయండి.
గిరిజన వ్యవహారాల మంత్రిత్వ శాఖ
అటవీ ఉత్పత్తుల కనీస మద్దతు ధర సవరింపు 49 రకాల చిన్నపాటి అటవీ ఉత్పత్తుల ధరలు పెంచిన కేంద్రం
కొత్త ధరలు అమలును పర్యవేక్షించనున్న ట్రైఫెడ్ 
అటవీ ఉత్పత్తులను సేకరించి, వాటిని అమ్ముకుని జీవనం సాగించే గిరిజనుల జీవనోపాధిని మెరుగు పరిచేలా కేంద్ర ప్రభుత్వం కీలక ప్రకటన విడుదల చేసింది. 49 రకాల చిన్నపాటి అటవీ ఉత్పత్తుల  కనీస మద్దతు ధరను  పెంచింది. ఎంఎఫ్పీల కనీస మద్దతు ధర ప్రతి మూడేళ్లకు ఒకసారి సవరిస్తామని, తమ ఆధ్వర్యంలో పనిచేసే ధరల విభాగం ద్వారా ఇది జరుగుతుందని, అన్ని రాష్ట్రాలకు ఇచ్చిన ఆదేశాలలో కేంద్ర గిరిజన వ్యవహారాల మంత్రిత్వ శాఖ వెల్లడించింది. కొవిడ్-19 కారణంగా ప్రస్తుతం దేశంలో అసాధారణమైన, చాలా క్లిష్ట పరిస్థితులు ఉన్నాయన్న మంత్రిత్వ శాఖ, చిన్నపాటి అటవీ ఉత్పత్తులు సేకరించే గిరిజనులకు తగిన సాయం అందించేలా ప్రస్తుత పథకం ఉండాలని వెల్లడించింది. ప్రస్తుత పథకం మార్గదర్శకాలలో ఉన్న నిబంధనలను సడలించాలని మొత్తం యంత్రాంగం నిర్ణయించినట్లు తెలిపింది. ఎంఎఫ్పీ ధరల విభాగంతో సంప్రదింపులు జరిపిన తర్వాత, ప్రస్తుత పథకం పరిధిలో ఉన్న ఎంఎఫ్పీ రకాలకు సంబంధించి కనీస మద్దతును సవరించినట్లు కేంద్ర గిరిజన వ్యవహారాల మంత్రిత్వ శాఖ వెల్లడించింది.
16 నుంచి 66 శాతం వరకు ఎంఎస్పీ పెంపు
వివిధ రకాల చిన్నపాటి అటవీ ఉత్పత్తుల ధరలు 16 నుంచి 66 శాతం వరకు పెరిగాయి. ఈ పెరుగుదల వల్ల కనీసం 20 రాష్ట్రాల్లో చిన్నపాటి అటవీ ఉత్పత్తులను సేకరణ ఊపందుకుంటుందని భావిస్తున్నారు.
చిన్నపాటి అటవీ ఉత్పత్తులకు కనీస మద్దతు ధర పెంపుపై పూర్తి వివరాలకు ఇక్కడ క్లిక్ చేయండి
(Visitor Counter : 211
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ చికిత్స పొందుతున్న వారి సంఖ్య క్రమంగా తగ్గుదల
మూడో రోజు కూడా చికిత్స పొందుతున్నవారు 8 లక్షలలోపే
వరుసగా 4వ రోజు జాతీయ స్థాయి పాజిటివ్ కేసులు 8% లోపు
కోవిడ్ మీద పోరులో భారత్ మర్ మైలు రాయి దాటింది. జాతీయ స్థాయిలో మొత్తమ్ కోవిడ్ పాజిటివ్ కేసులు 8% కంటే దిగువకు పడిపోయాయి. నాలుగురోజులుగా ఇదే ధోరణి కొనసాగుతోంది. ప్రస్తుతం మొత్తం పాజిటివ్ కేసుల శాతం 7.94 కు చేరి ఇంకా తగ్గుదల బాటలో ఉంది. దేశవ్యాప్తంగా పరీక్షలు సమగ్రంగా జరుపుతూ ఉండటం వలన ఇది సాధ్యమైంది. ఈరోజు వరకు జరిపిన మొత్తం పరీక్షలు 9.5 కోట్లు దాటాయి.
అధిక సంఖ్యలో పరీక్షలు జరపటం వలన కేసులను తగ్గించటం సాధ్యమైందని ఆధారాలు రుజువు చేస్తున్నాయి. పాజిటివ్ కేసుల సంఖ్య తగ్గటం చూస్తే ఇన్ఫెక్షన్ వ్యాప్తి క్రమంగా తగ్గుతున్నట్టు, వ్యాధి నియంత్రణ పెరిగి కట్టడి చేయగలుగుతున్నట్టు అర్థమవుతోంది.
అధిక సంఖ్యలో పరీక్షలు జరపటం వలన చాలా త్వరగా తొలిదశలోనే కేసులు గుర్తించటం, తగిననిఘా ద్వారా వ్యాధి సోకే అవకాశమున్నవారిని గుర్తించటం, సకాలంలో ఐసొలేషన్ కు తరలించి పర్యవేక్షణలో ఉంచటమో, తీవ్ర లక్షణాలుంటే ఆస్పత్రికి తరలించి చికిత్స అందించటమో జరుగుతోంది. ఈ చర్యల ఫలితంగా మరణాల సంఖ్య తగ్గుతూ వస్తోంది.
అక్టోబర్ లో వరుసగా మూడో వారం కూడా పాజిటివ్ కేసులు 6.13% గా నమోదయ్యాయి. పరీక్షించు, ఆనవాలు పట్టు, చికిత్స అందించు అనే కేంద్ర ప్రభుత్వపు త్రిముఖ వ్యూహం అమలు చేయటం, రాష్ట్రాలు, కేంద్రపాలిత ప్రాంతాలు సమర్థంగా అమలు చేయటం వలన ఇది సాధ్యమైంది.
భారత దేశంలో కోవిడ్ చికిత్స పొందుతున్నవారి సంఖ్య క్రమంగా తగ్గుతూ వస్తున్నది. నెలన్నరగా తగ్గుదలబాటలో ఉన్న కేసులు వరుసగా మూడో రోజు 8 లక్షలకంటే తక్కువ స్థాయికి వచ్చాయి. ఇప్పుడు ఇదే తగ్గుదల ధోరణి సాగుతోంది.
ప్రస్తుతం దేశవ్యాప్తంగా చికిత్సలో ఉన్న కరోనా బాధితులు ఈరోజుకు 7,72,055 మంది ఉన్నారు. వీరు మొత్తం ఇప్పటిదాకా నమోదైన పాజిటివ్ కేసులలో దాదాపు 10.23% . ఇప్పటిదాకా మొత్తం కోలుకున్నవారు 66 లక్షలకు పైగా  ఉన్నారు. దీనివలన చికిత్స పొందుతున్నవారికంటే కోలుకున్నవారు అధికంగా ఉన్నట్టు స్పష్టమవుతోంది. గడిచిన 24 గంటల్లో 66,399 మంది కోలుకొని డిశ్చార్జ్ అయ్యారు. ఇలా ఉండగా కొత్త పాజిటివ్ గా నమోదైనవారి సంఖ్య 55,722. జాతీయ స్థాయిలో కోలుకున్నవారి శాతం 88.26%.
కొత్తగా కోలుకున్నవారిలో 79% మంది పది రాష్ట్రాలు, కేంద్రపాలిత ప్రాంతాలకు చెందినవారే. ఆ రాష్ట్రాలలో మహారాష్ట్ర, కేరళ, కర్నాటక, తమిళనాడు, ఆంధ్రప్రదేశ్, ఉత్తరప్రదేశ్, పశ్చిమ బెంగాల్, ఢిల్లీ, ఒడిశా, చత్తీస్ గఢ్ ఉన్నాయి. వీటిలో మహారాష్ట్రలో అత్యధికంగా ఒక్క రోజులోనే 11,00 మందికి పైగా కోలుకోగా, కేరళ , కర్నాటక రాష్ట్రాలు ఎనిమిదేసి వేలకు పైగా కోలుకున్న కేసులతో రెండో స్థానంలో ఉన్నాయి
కొత్తగా పాజిటివ్ గా నమోదైన కేసులు 55,722 ఉన్నాయి. వీటిలో 81% కూదా అవే 10 రాష్ట్రాలలో నమోదయ్యాయి. ఇమ్దులో మహారాష్ట్ర అత్యధికంగా 9,000 కు పైగా కొత్తకే నమోదు చేసుకుంది., కేరళ, కర్నాటక ఏడేసి వేలకంటే ఎక్కువ కేసులతో ఆ తరువాత స్థానాల్లో ఉన్నాయి.
గడిచిన 24 గంటలలో 579 మరణాలు నమొదయ్యాయి. 90 రోజుల తరువాత మరణాలు 600 లోపు నమోదు కావటం గమనార్హం, మరణాలలో దాదాపు 83% 10 రాష్ట్రాలు, కేంద్ర పాలిత ప్రాంతాలలోనే నమోదయ్యాయి. మరణాలలో దాదాపు 25% పైగా  మహారాష్ట్రలోనే నమోదయ్యాయి.
మంత్రిమండలి
పర్యావరణ రంగాలలో సహకారంపై భారతదేశం మరియు భూటాన్ మధ్య అవగాహన ఒప్పందాన్ని కేంద్ర మంత్రివర్గం ఆమోదించింది
పర్యావరణ రంగాలలో సహకారంపై భారత రిపబ్లిక్ ప్రభుత్వం మరియు భూటాన్ రాయల్ ప్రభుత్వం మధ్య అవగాహన ఒప్పందంపై సంతకం చేయడానికి ప్రధానమంత్రి శ్రీ నరేంద్ర మోడీ అధ్యక్షతన కేంద్ర మంత్రివర్గం ఆమోదం తెలిపింది.
వివరాలు :
న్యాయం, నీతి, పరస్పరం, పరస్పర ప్రయోజనాల ఆధారంగా పర్యావరణ పరిరక్షణ, సహజ వనరుల నిర్వహణ రంగంలో ఇరు దేశాల మధ్య సన్నిహిత మరియు దీర్ఘకాలిక సహకారాన్ని స్థాపించి, ప్రోత్సహించడం కోసం ఈ అవగాహనా ఒప్పందాన్ని కుదుర్చుకోవడం జరిగింది. ఈ ఒప్పందం అమలులో ఆయా దేశాల్లో వర్తించే చట్టాలు మరియు న్యాయ పరమైన నిబంధనలను పరిగణనలోకి తీసుకోవడం జరుగుతుంది.
ఇరుపక్షాల ద్వైపాక్షిక ఆసక్తిని మరియు పరస్పరం అంగీకరించిన ప్రాధాన్యతలను దృష్టిలో ఉంచుకుని, పర్యావరణం యొక్క ఈ క్రింది ప్రాంతాలలో అవగాహన ఒప్పందాన్ని పరిగణించడం జరిగింది :గాలి ;వ్యర్ధాలు ;రసాయనాల యాజమాన్యం ;వాతావరణ మార్పు ;సంయుక్తంగా నిర్ణయించుకునే ఇతర అంశాలు ఏవైనా .
ఈ అవగాహన ఒప్పందంపై సంతకం చేసిన తేదీ నుండి పదేళ్ల పాటు ఈ ఒప్పందం అమలులో ఉంటుంది. అవగాహన ఒప్పందం యొక్క లక్ష్యాలను నెరవేర్చడానికి ఉద్దేశించిన సహకార కార్యకలాపాలను ఏర్పాటు చేయడానికి పాల్గొనే వ్యక్తులు, సంస్థలు, ప్రైవేట్ కంపెనీలు, అన్ని స్థాయిలలోని ప్రభుత్వ సంస్థలతో పాటు, రెండు వైపులా పరిశోధనా సంస్థలను కూడా ప్రోత్సహించాలని భాగస్వామ్య దేశాలు రెండూ భావిస్తున్నాయి. ఇరుదేశాలలో కార్యకలాపాల పురోగతిని సమీక్షించడానికి, విశ్లేషించడానికి సంయుక్త కార్యాచరణ బృందాన్ని ఏర్పాటుచేయాలనీ, ద్వైపాక్షిక సమావేశాలను నిర్వహించాలనీ కూడా నిర్ణయించారు. వీరు సాధించిన విజయాలను, పనుల పురోగతినీ ఎప్పటికప్పుడు ఇరుదేశాలలోని సంబంధిత మంత్రిత్వ శాఖలు / ఏజెన్సీలకు తెలియజేయవలసి ఉంటుంది.
ఉపాధి కల్పన సంభావ్యతతో సహా ప్రధాన ప్రభావం :
ప్రభుత్వ మరియు ప్రైవేట్ రంగాల ద్వారా అనుభవం, ఉత్తమ పద్ధతులు మరియు సాంకేతిక పరిజ్ఞానాన్ని మార్పిడి చేయడానికి ఈ ఒప్పందం వీలు కల్పిస్తుంది మరియు స్థిరమైన అభివృద్ధికి దోహదం చేస్తుంది. పరస్పర ఆసక్తి ఉన్న రంగాలలో ఉమ్మడి ప్రాజెక్టులకు ఈ అవగాహన ఒప్పందం అవకాశం కల్పిస్తుంది. అయితే, గణనీయమైన ఉపాధి కల్పనకు అవకాశం లేదు.
వ్యయం :
ప్రతిపాదిత అవగాహన ఒప్పందం ప్రకారం ఆర్ధిక పరమైన ఖర్చులు కేవలం ద్వైపాక్షిక సమావేశాలు / జాయింట్ వర్కింగ్ గ్రూప్ సమావేశాలు నిర్వహించడం వరకు మాత్రమే పరిమితంగా ఉంటాయి. ఈ సమావేశాలు భారతదేశం మరియు భూటాన్లలో మార్చి, మార్చి జరుగుతాయి. ఏ దేశానికి చెందిన ప్రతినిధి బృందం ప్రయాణ ఖర్చులను ఆ దేశమే భరిస్తుంది, అయితే సమావేశాన్ని నిర్వహించే దేశం ఆ సమావేశ ఖర్చులను, ఇతర స్థానిక ప్రయాణ ఏర్పాట్లను చేయవలసి ఉంటుంది. ప్రతిపాదిత అవగాహన ఒప్పందం ప్రకారం ఆర్ధిక పరమైన ఖర్చులు పరిమితంగానే ఉంటాయి.
నేపధ్యం :
గతంలో భారత ప్రభుత్వానికి చెందిన పర్యావరణ, అటవీ, వాతావరణ మార్పుల మంత్రిత్వ శాఖ , కేంద్ర కాలుష్య నియంత్రణ మండలి , మరియు భూటాన్ రాయల్ ప్రభుత్వానికి చెందిన జాతీయ పర్యావరణ కమిషన్  మధ్య 2013 మార్చి 11వ తేదీన ఒక అవగాహన ఒప్పందం కుదిరింది. ఆ ఒప్పందం కాల పరిమితి 2016 మార్చి 10 తేదీతో ముగిసింది. గతంలో చేసుకున్న ఈ అవగాహన ఒప్పందం ప్రయోజనకరంగా ఉండడంతో, పర్యావరణ రంగంలో సహకారం మరియు భాగస్వామ్యాన్ని కొనసాగించాలని ఇరు పక్షాలు నిర్ణయించాయి.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కోవిడ్-19 చికిత్స నిమిత్తం సీఎస్ఐఆర్-సీడీఆర్ఐ అభివృద్ధి చేస్తున్న ఉమిఫెనోవిర్ ఔషధం మూడో దశ క్లినికల్ ట్రయల్స్కు డీసీజీఐ అనుమతి
- రికార్డు సమయంలో ఉమిఫెనోవిర్ కోసం ప్రాసెస్ టెక్నాలజీ అభివృద్ధి
లక్నో కేంద్రంగా పని చేస్తున్న సీఎస్ఐఆర్కు చెందిన సీఎస్ఐఆర్-సెంట్రల్ డ్రగ్ రీసెర్చ్ ఇన్స్టిట్యూట్  కోవిడ్-19 చికిత్స నిమిత్తం అభివృద్ధి చేస్తున్న యాంటీవైరల్ ఔషధం ఉమిఫెనోవిర్ మూడో దశ క్లినికల్ ట్రయల్స్కు
సిద్ధమైంది. సీఎస్ఐఆర్ - సీడీఆర్ఐ అభివృద్ధి చేస్తున్న ఔషధం మూడవ దశ రాండమైజ్డ్, డబుల్ బ్లైండ్, ప్లేసిబో నియంత్రిత ట్రయల్ ఆఫ్ ఎఫిషియసీ, భద్రత మరియు ఔషధం పనిచేసే కాలం గురించి పరీక్షలు నిర్వహించేందుకు గాను డీసీజీఐ అనుమతి పొందింది. మూడో దశ క్లినికల్ ట్రయల్స్ కింగ్ జార్జ్ మెడికల్ యూనివర్శిటీ , డాక్టర్ రామ్ మనోహర్ లోహియా ఇన్స్టిట్యూట్ ఆఫ్ మెడికల్ సైన్సెస్  మరియు లక్నోలోని ఈఆర్ఏస్ లక్నో మెడికల్ కాలేజ్ & హాస్పిటల్లో నిర్వహించనున్నారు.
సామర్థ్యపు అంచనాకు పరీక్షలు..
ఈ ఔషధం మేటి భద్రతా ప్రొఫైల్ను కలిగి ఉంది. ఇది మానవ కణాలలోకి వైరస్ ప్రవేశించకుండా నిరోధించడం ద్వారా మరియు రోగనిరోధక వ్యవస్థను మరింత వృద్ధి చేయడానికి వీలుగా ఇది పనిచేస్తుంది. ఉమిఫెనోవిర్ ప్రధానంగా ఇన్ప్లూయాంజా చికిత్స కోసం ఉపయోగించబడుతుంది. ఇది చైనా మరియు రష్యాలో అందుబాటులో ఉంది. కోవిడ్-19 రోగులకు దాని సంభావ్య ఉపయోగం కారణంగా ఇటీవల ప్రాముఖ్యత సంతరించుకుంది. భారతీయ రోగులలో దాని సామర్థ్యాన్ని అంచనా వేయడానికి, సీఎస్ఐఆర్ - సీడీఆర్ఐ క్లినికల్ ట్రయల్ను చేపట్టింది. దీనికి తోడుగా రికార్డు సమయంలో ఉమిఫెనోవిర్ కోసం ప్రాసెస్ టెక్నాలజీ కూడా అభివృద్ధి చేసింది. గోవాకు చెందిన మెస్సర్స్ మెడిజెస్ట్ ఫార్మాస్యూటికల్స్ ప్రైవేట్ లిమిటెడ్ సంస్థకు దీని వాణిజ్య తయారీ టెక్నాలజీ, తయారీ, మార్కెటింగ్ లైసెన్స్ జారీ చేసింది. ఈ సంస్థ ఇప్పటికే డీసీజీఐ నుంచి పరీక్ష లైసెన్స్ను కూడా పొందింది.
దేశీయ ముడి పదార్థాలతో తయారీ..
ఈ ఔషధానికి సంబంధించిన అన్నిరకాల ముడి పదార్థాలు దేశీయంగా లభిస్తాయని, క్లినికల్ ట్రయల్ విజయవంతమైతే ఉమిఫెనోవిర్ ఔషధం కోవిడ్ మహమ్మారికి వ్యతిరేకంగా సురక్షితమైన, సమర్థవంతమైన, సరసమైన ఔషధంగా నిలువగలదని సీఎస్ఐఆర్-సీడీఆర్ఐ డైరెక్టర్ ప్రొఫెసర్ తపస్ కుందు తెలిపారు. ఈ ఔషధం కోవిడ్-19కు వ్యతిరేకంగా దేశ వ్యాప్తంగా చేపడుతున్న కార్యక్రమంలో ఇది ఒక భాగం కానుందని ఆయన అన్నారు. ఈ ఔషధం మేటి రోగనిరోధక శక్తి కోసం వాడడానికి అవకాశం ఉందని వివరించారు.
వీలైనంత త్వరగా అందుబాటులోకి..
కోవిడ్ - 19 కోసం ఔషధాలను తిరిగి తయారు చేసే సీఎస్ఐఆర్ వ్యూహంలో ఈ క్లినికల్ ట్రయల్ ఒక అంతర్భాగమని సీఎస్ఐఆర్ - సీడీఆర్ఐ డీజీ డాక్టర్ శేఖర్ మాండే ఉద్ఘాటించారు. సీఎస్ఐఆర్- సీడీఆర్ఐకు చెందిన నిలాంజనా మజుందార్, అజయ్ కుమార్ శ్రీవాస్తవ, చంద్ర భూషణ్ త్రిపాఠి మరియు నయన్ ఘోష్లతో సహా సమన్వయకర్తగా ఉన్నడాక్టర్ రవిశంకర్ రామచంద్రన్లతో కూడిన శాస్త్రవేత్తల బృందాన్ని అభినందించారు. నోడల్ శాస్త్రవేత్త డాక్టర్ రవిశంకర్ రామచంద్రన్ ఈ ఔషధ అబివృద్ధి బృందానికి సమన్వయకర్తగా వ్యవహరిస్తున్నారు. ఈ ఔషధ సూత్రీకరణ, డాక్యుమెంటేషన్ బృందంలో సీఎస్ఐఆర్-సీడీఆర్ఐకి చెందిన పి.ఎస్.ఆర్ మిశ్రా, వి. భోసలే, ఆర్.కె. త్రిపాఠి, ఎస్.శర్మలు పాలుపంచుకుంటున్నారు. కోవిడ్-19 వైరస్కు వ్యతిరేకంగా డీజీడీఐల చొరవ ప్రకారం క్లినికల్ ట్రయల్స్ నిర్వహణను అధిక ప్రాధాన్యతతో చేపడుతున్నారు. రోగులకు ఔషధ లభ్యతను వీలైనంత త్వరగా అందుబాటులోకి తీసుకురావడానికి వీలుగా తదుపరి దశల పనులను వేగంగా నిర్వహిస్తున్నారు.
నావికులకు, ముఖ్యంగా మత్స్యకారుల సంఘం, ఓడరేవులు, ఇతర ఏజెన్సీలకు అవగాహన కల్పించడానికి తీసుకోవలసిన జాగ్రత్తల గురించి సామజిక చైతన్య కార్యక్రమాలను చేపట్టింది భారత తీర ప్రాంత గస్తీ దళం . తద్వారా కరోనావైరస్  వ్యాప్తిని నివారించడానికి ప్రభుత్వం చేస్తున్న ప్రయత్నాలకు భారత తీర ప్రాంత గస్తీ దళం  సంఘీభావం తెలుపుతుంది.
ఆయా ప్రాంతాల్లోని పేదలు, వలస కూలీలకు రేషన్ / ఆహారాన్ని పంపిణీ చేయడంలో ఐసిజి యూనిట్లు స్థానిక పాలన యంత్రాంగానికి సహాయం చేస్తున్నాయి. అంతేకాకుండా, కోవిడ్ యోధుల చర్యలను అభినందించడానికి రక్షణ మంత్రిత్వ శాఖ  తీసుకునే చొరవలో ఐసిజి ముందంజలో ఉంది.
కరోనా రోగులకు చికిత్స చేస్తున్న ఆసుపత్రులపై పూలు జల్లడం, షిప్పులను విద్యుత్ దీప కాంతులతో అలంకరించడం, వంటి కార్యక్రమాలతో ‘ఇండియా థాంక్స్ కోవిడ్ -19 వారియర్స్’ చొరవలో ఐసిజి చురుకుగా పాల్గొంటోంది.
మారు మూల ప్రాంతాలతో సహా అండమాన్ నికోబార్ దీవులు, లక్షద్వీప్, మినికోయ్ ద్వీపాల వంటి సుదూర ద్వీప భూభాగాలతో సహా దేశంలోని మొత్తం తీరప్రాంతాన్ని కప్పి ఉంచే 25 ప్రదేశాలలో ఈ మే 3వ తేదీన ఓడలను దేదీప్యమాన విద్యుత్ దీపాలంకరణ చేయనున్నారు. దీని ద్వారా కోవిడ్-19 పై పోరాటం చేస్తున్న యోధులకు తమ ఓడల నుండి అభినందనలు సమర్పించుకున్నారు. దీనితో పాటు ఐసిజి హెలికాప్టర్లు ఐదు చోట్ల కోవిడ్ -19 ఆసుపత్రులపై పూల వానను కురిపించనున్నాయి.
కృతజ్ఞతాభివందనాలు సమర్పించే ఈ కార్యక్రమంలో 46 తీరప్రాంత గస్తీ దళాల షిప్పులు, 10హెలికాఫ్టర్లు పాల్గొనున్నాయి. ఈ కార్యక్రమాలు జరిగే ప్రాంతాలు:
|
|
వరుస సంఖ్య
|
|
ప్రదేశం
|నౌక
||
|
హెలికాప్టర్
|
|
01
|
|
పోర్బందర్
|
|
దమన్
|
|
02
|
|
ఓఖ
|
|
ముంబై
|
|
03
|
|
రత్నగిరి
|
|
గోవా
|
|
04
|
|
దహను
|
|
చెన్నై
|
|
05
|
|
మురుద్
|
|
పోర్ట్ బ్లెయిర్
|
|
06
|
|
గోవా
|
|
|
|
07
|
|
న్యూ మంగళూరు
|
|
|
|
08
|
|
కావ్రట్టి
|
|
|
|
09
|
|
టుటికోరిన్
|
|
|
|
10
|
|
కన్యాకుమారి
|
|
|
|
11
|
|
చెన్నై
|
|
|
|
12
|
|
కృష్ణపట్నం
|
|
|
|
13
|
|
నిజాంపట్నం
|
|
|
|
14
|
|
పుదుచ్చేరి
|
|
|
|
15
|
|
కాకినాడ
|
|
|
|
16
|
|
పరదీప్
|
|
|
|
17
|
|
గోపాలపుర్/పూరి
|
|
|
|
18
|
|
సాగర్ ఐలాండ్
|
|
|
|
19
|
|
పోర్ట్ బ్లెయిర్
|
|
|
|
20
|
|
దిగిలిపూర్
|
|
|
|
21
|
|
మయాబందుర్
|
|
|
|
22
|
|
హట్బే
|
|
|
|
23
|
|
క్యాంప్బెల్ బే
|
|
ఐసిజి నౌకలు, విమానాలు సముద్రంలో గట్టి నిఘా తో ఉంటాయి. భారత ఉపఖండం చుట్టూ సముద్ర ప్రాంతాలు సురక్షితమైన, అత్యంత భద్రతతో కూడిన అప్రమత్తత ఉంటుంది. తీరప్రాంత నిఘా రాడార్ నెట్వర్క్ ద్వారా మన తీరాల వెంబడి 24x7 ఎలక్ట్రానిక్ నిఘా ఉంటుంది.
ఆరోగ్య, కుటుంబ సంక్షేమ మంత్రిత్వ శాఖ
జాతీయ అవసర ఔషధాల జాబితా
 కింద యాంటీబయాటిక్స్ గురించి అవగాహన కల్పించే కార్యక్రమాలు
ఎన్ ఎల్ ఈ ఎం 2022లో, 34 మందులు జోడించబడ్డాయి మరియు ఎన్ ఎల్ ఈ ఎం, 2015 నుండి 26 మందులు తొలగించబడ్డాయి
సాధారణ ప్రజల ఆరోగ్యం పరిశుభ్రతలో ఔషధ ఉత్పత్తుల వినియోగం గురించి సమకాలీన పరిజ్ఞానం నేపథ్యంలో ప్రస్తుత ఎన్ ఎల్ ఈ ఎంలో చేర్పులు మరియు తొలగింపుల ద్వారా జాతీయ అవసర ఔషధాల జాబితాను సమీక్షించడానికి మరియు సవరించడానికి ఔషధాలపై జాతీయ స్టాండింగ్ కమిటీ ఏర్పాటు చేయబడింది. ఎస్ ఎన్ సీ ఎం తన తుది నివేదికను 10.09.2022న సమర్పించింది. భారత ప్రభుత్వం కమిటీ సిఫార్సులను ఆమోదించింది. జాతీయ అవసర ఔషధాల జాబితా , 2022 13.09.2022 నాటి నోటిఫికేషన్ అమలులోకి వచ్చింది. ప్రస్తుతం జాతీయ అవసర ఔషధాల జాబితా  384 ఔషధాలను కలిగి ఉంది. ఎన్ ఎల్ ఈ ఎం 2022లో, 34 మందులు జోడించబడ్డాయి మరియు ఎన్ ఎల్ ఈ ఎం, 2015 నుండి 26 మందులు తొలగించబడ్డాయి.
వివరాలు ఆరోగ్య మరియు కుటుంబ సంక్షేమ మంత్రిత్వ శాఖ వెబ్సైట్లో అందుబాటులో ఉన్నాయి. https://main.mohfw.gov.in/newshighlights-104
యాంటీబయాటిక్స్ గురించి అవగాహన పెంచడానికి భారత ప్రభుత్వం ఈ క్రింది కార్యక్రమాలను చేపట్టింది:
హాస్పిటల్ వార్డులు మరియు ఐ సీ యూలలో యాంటీబయాటిక్స్ దుర్వినియోగం మరియు మితిమీరిన వినియోగాన్ని నియంత్రించడానికి ఐ సీ ఎం ఆర్ భారతదేశంలోని 20 తృతీయ సంరక్షణ ఆసుపత్రులలో పైలట్ ప్రాజెక్ట్ ప్రాతిపదికన యాంటీబయాటిక్ స్టీవార్డ్షిప్ ప్రోగ్రామ్ ని ప్రారంభించింది.
డీ సీ జీ ఐ తగనిదిగా గుర్తించిన 40 ఫిక్స్డ్ డోస్ కాంబినేషన్లను నిషేధించింది.
పౌల్ట్రీలో పశుగ్రాసంలో కోలిస్టిన్ను వృద్ధి ప్రమోటర్గా ఉపయోగించడాన్ని నిషేధించడానికి ఐ సీ ఎం ఆర్ ఇండియన్ కౌన్సిల్ ఆఫ్ అగ్రికల్చర్ రీసెర్చ్, పశుసంవర్ధక శాఖ, డెయిరీ మరియు ఫిషరీస్ మరియు డీ సీ జీ ఐ సహకారంతో పనిచేసింది.
ఏ ఎం ఆర్, దాని నియంత్రణ నివారణ మరియు యాంటీబయాటిక్స్ యొక్క జాగ్రత్త తో కూడిన వినియోగం గురించి సాధారణ ప్రజల్లో అవగాహన కల్పించడానికి పాఠశాలలు, కళాశాలలు మరియు ఆరోగ్య మేళాలలో నేషనల్ సెంటర్ ఫర్ డిసీజ్ కంట్రోల్  సదస్సులు, పోస్టర్ మరియు క్విజ్ పోటీలు వంటి వివిధ ప్రచార ప్రసార కార్యకలాపాలు ద్వారా నిర్వహించబడ్డాయి.
వైరల్ అనారోగ్య సమయంలో యాంటీబయాటిక్స్ యొక్క అహేతుక వినియోగాన్ని నివారించడం మరియు అంటువ్యాధుల వ్యాప్తిని నిరోధించడానికి చేతి పరిశుభ్రత ద్వారా సంక్రమణ నివారణపై
కమ్యూనిటీ మరియు ఆరోగ్య సంరక్షణ ప్రదాతలలో అవగాహన పెంచడానికి, వివిధ ప్రచార పోస్టర్లు, వీడియోలు మరియు రేడియో జింగిల్స్ ప్రసార మాధ్యమాలు రూపొందించారు.
యాంటీమైక్రోబయల్ రెసిస్టెన్స్ నియంత్రణ కోసం నేషనల్ ప్రోగ్రామ్ కింద, ఎన్ సీ డీ సీ సంస్థలు తమ సంబంధిత ఆసుపత్రులలో వినియోగించే యాంటీబయాటిక్స్పై నిఘాను నిర్వహించడానికి మద్దతు ఇస్తుంది.
కేంద్ర ఆరోగ్య, కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్ పవార్ ఈరోజు లోక్సభలో లిఖితపూర్వక సమాధానంలో ఈ విషయం తెలిపారు.
(Visitor Counter : 123
అంతరిక్ష విభాగం
భారత అంతరిక్ష ప్రయాణంలో ప్రైవేటు రంగం భాగస్వామి కాబోతోంది: కేంద్ర మంత్రి డా.జితేంద్ర సింగ్
ఉపగ్రహ ప్రయోగాలు, అంతరిక్ష ఆధారిత కార్యక్రమాల్లో ప్రైవేటు సంస్థలకు త్వరలో తగిన స్థానం లభిస్తుంది: డా.జితేంద్ర సింగ్
భారత అంతరిక్ష ప్రయోగాల్లో ప్రైవేటు రంగానికి భాగస్వామ్యంలో భాగంగా; తనకు చెందిన అన్ని సౌకర్యాలను ప్రైవేటు రంగం వినియోగించుకునేందుకు ఇస్రో అన్ని ఏర్పాట్లు చేసిందని భారత అంతరిక్ష విభాగం సహాయ మంత్రి  డా.జితేంద్ర సింగ్ వెల్లడించారు.
ప్రధాని శ్రీ నరేంద్ర మోదీ నాయకత్వంలో, అంతరిక్ష విభాగంలో తీసుకొచ్చిన్న సరికొత్త చారిత్రక సంస్కరణల గురించి మాట్లాడుతూ, భవిష్యత్తులో చేపట్టే గ్రహాన్వేషణ, అంతరిక్ష యాత్రలు వంటి కార్యక్రమాలు ప్రైవేటు రంగానికి కూడా అందుబాటులోకి వస్తాయని చెప్పారు. స్వావలంబన భారత్ దిశగా మోదీ ప్రభుత్వం చేపట్టిన ఆత్మనిర్భర్ భారత్లో ఇది కూడా ఒక భాగమని డా.జితేంద్ర సింగ్ వెల్లడించారు. అంతరిక్ష కార్యక్రమాల్లో ప్రైవేటు భాగస్వామ్యాన్ని పెంచడం కేంద్రం ఉద్దేశంగా చెప్పారు.
భారత అంతరిక్ష రంగ ప్రయాణంలో భారత ప్రైవేటు రంగం భాగస్వామి అవుతుందని డా.జితేంద్ర సింగ్ వెల్లడించారు. ఉపగ్రహ ప్రయోగాలు, అంతరిక్ష ఆధారిత కార్యక్రమాల్లో ప్రైవేటు సంస్థలకు త్వరలో తగిన స్థానం దొరుకుతుందన్నారు. దేశంలోని అంతరిక్ష సంబంధ కార్యక్రమాలను "పంపిణీ ఆధారిత నమూనా" నుంచి "గిరాకీ ఆధారిత నమూనా" దిశగా కొత్త సంస్కరణలు తీసుకెళతాయన్నారు. 'నేషనల్ స్పేస్ ప్రమోషన్ అండ్ ఆథరైజేషన్ సెంటర్'  ఏర్పాటుతో ఒక యంత్రాంగం అందుబాటులోకి వస్తుందని; సామర్థ్యాలను పెంచుకునేలా, ఇస్రోకు చెందిన అన్ని సౌకర్యాలు, సంబంధిత ఇతర ఆస్తులను వినియోగించుకునేలా ప్రైవేటు రంగానికి అనుమతి ఉంటుందని వెల్లడించారు.
ప్రైవేటు సంస్థలు తమ దరఖాస్తులను పంపడానికి ఒక వెబ్లింక్ అందుబాటులోకి తెచ్చామన్న డా.జితేంద్ర సింగ్; పరిశ్రమలు, అంకుర సంస్థల నుంచి వచ్చిన దరఖాస్తులను ఉన్నత స్థాయి కమిటీ పరిశీలిస్తుందని తెలిపారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 140.20 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 17.93 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,40,20,73,270
|
|
అందుబాటులోని నిల్వలు
|
|
17,93,72,576
140.20 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 17.93 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.